Hazwani Helmi

Nur Hazwani Afiqah Helmi (lahir 29 Januari 1997) ialah penyanyi penulis lagu, pengacara TV, pelakon, model, dan aktivis kemanusiaan wanita Malaysia. Dikenali secara meluas sebagai Beatboxer Muslimah, beliau mula menulis lagu pada usia 13 tahun. Karya pertama beliau bertajuk "Jom Zikir" yang ditulis sendiri dalam album kakaknya iaitu, Heliza Helmi #JOM pada tahun 2013. Beliau memulakan kerjayanya di industri hiburan pada usia awal, dan dikenali sebagai salah seorang komposer termuda pada masa itu. Beliau dan kakaknya (The Helmis) ialah pemenang tempat keempat Astro Oasis, "Gema Gegar Vaganza" musim 2 pada 2018.

 Kehidupan awal 
Hazwani dilahirkan di Kuala Terengganu, Terengganu dan merupakan anak bongsu dari empat adik beradik kepada seorang pegawai polis yang berasal dari Kuala Kangsar, Perak iaitu Helmi Mohd Hasbi dan isterinya yang merupakan anak jati Terengganu, Latifah Muhammad. 

Hazwani kemudian dibesarkan di Tawau, Sabah kerana tugas bapanya di negeri itu selama 11 tahun dari umur 3 hingga 14 tahun, iaitu dari tahun 2000 sehingga 2011. Beliau mendapat pendidikan awal di sebuah Pra-sekolah Islam di Tawau dari tahun 2000 hingga 2003. Hazwani kemudian melanjutkan pendidikan rendahnya di SK Holy Trinity dan Sekolah Islamiah Tawau dari tahun 2004 hingga 2009. Beliau meneruskan pendidikan menengah di SMK Tawau pada tahun 2010 dan kemudian berhijrah ke Kuala Lumpur, dua tahun kemudian pada 2012 untuk menyambung dan mengambil peperiksaan Penilaian Menengah Rendah (PMR) di sana. Beliau kemudiannya berjaya menamatkan pengajian di SMK Perimbun, Cheras serta mempunyai pengalaman bekerja sebagai pembantu peribadi dan pernah memberikan ceramah motivasi pada usia 16 tahun. Beliau mula menyertai banyak misi kemanusiaan selepas menamatkan peperiksaan Sijil Pelajaran Malaysia (SPM) pada tahun 2014.

Walaupun sering sibuk dengan pelbagai aktiviti di usia muda, namun beliau turut bergiat aktif dengan kelab dan pertandingan sewaktu di zaman universiti. Beliau pernah menjadi pelajar perempuan pertama yang mengetuai bacaan Baiah bagi seluruh pelajar yang baru memasuki program pengajian Asasi UIA. Selain itu, beliau pernah mewakili universitinya bagi pertandingan nasyid peringkat ASEAN. 

Hazwani telah menamatkan pengajian Ijazah Sarjana Muda dalam bidang Psikologi dengan kepujian di UIA pada tahun 2022 sebaik sahaja beliau selesai pulang dari mengerjakan ibadah haji pada bulan Ogos tahun yang sama.

 Filemografi 

 Filem 
 Tahun Tajuk Watak Catatan 2024 Pendekar Awang: Darah Indera Gajah Minah Filem pertama

 Telefilem 
 Tahun Tajuk Watak Saluran TV Catatan 2023 Hilang Farah Tonton Telefilem pertama

 Drama 
 Tahun Tajuk Watak Saluran TV Catatan 2022 Janji Pada Hati Laila TV AlHijrah Drama pertama  2024 Lelaki Melayu Terakhir Fatimah TV3 2025 Iqbal AliyaTV Okey 2026 Ferry Puasa Ke? Zaara

Televisyen
 Tahun Tajuk Saluran TV Catatan 2016 Tanyalah UstazTV3 Pengacara Jemputan 2017 Qari Jr Pengacara2018 Tazkirah Malam Jumaat Astro Oasis  Gema Gegar Vaganza (musim 2) Astro Oasis  2020 Sahabat Ramadan Astro Oasis Pengacara 2021 Tanya Ustazah Astro Oasis Pengacara 2023 Wahana Kasih Astro Oasis Pengacara 2024-kini Assalamualaikum TV Alhijrah Pengacara

 Flotila Gaza 
Pada September 2025, Hazwani menyertai Flotila Sumud Dunia bersama-sama rakyat Malaysia dari kumpulan Sumud Nusantara.

 Rujukan 

 Pautan luar 
 @hazwanihelmi Instagram 
 @hazwanihelmi Twitter 

Kategori:Aktivis Malaysia
Kategori:Orang dari Perak
Kategori:Pengacara televisyen Malaysia
Kategori:Orang dari Terengganu
Kategori:Muslim Malaysia
Kategori:Orang Malaysia berketurunan Melayu
Kategori:Orang hidup
Kategori:Kelahiran 1997
Kategori:Penyanyi-pencipta lagu wanita Malaysia
Kategori:Penyanyi wanita Malaysia
Kategori:Pelakon wanita Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Peserta Gema Gegar Vaganza
Kategori:Alumni Universiti Islam Antarabangsa Malaysia
Kategori:Peserta Flotila Sumud Dunia